dandie dinmont terrier
Store norske leksikon,Teknologi og industri,Landbruk,Husdyr,Hund,Hunderaser
Dandie dinmont terrier er en britisk hunderase som stammer fra Cheviotfjellene. Den var typekonstant allerede i 1770 og er en av de første som ble gjort til rase i moderne betydning.
Historikk Terrieren er oppkalt etter en av personene, Dandie Dinmont, i Walter Scotts roman Guy Mannering. Dandie dinmont terrieren var meget populær i England i første halvdel av 1800-tallet, men er nå en av de sjeldnere terrierrasene. Beskrivelse Den er lavbent med lang kropp og veier 8–11 kg. Den har stort hode med rundt skalleparti og tydelig stopp. Den har kraftig snuteparti og store, mørke øyne. Ørene er lavt ansatte og hengende. Ryggen er senket bak manken. Konveks (buet) lend. Pelsen er en blanding av bløte og strie hår. Den er bløt på skallen som er sennepsfarget eller pepper-og-salt og lysere enn kroppspelsen. Halen bæres oppoverbuet. Les mer i Store norske leksikon Hund Hunderase Liste over hunderaser hundens historie